CELEX: 32014R1307
Language: lt
Date: 2014-12-08 00:00:00
Title: 2014 m. gruodžio 8 d. Komisijos reglamentas (ES) Nr. 1307/2014, kuriuo Europos Parlamento ir Tarybos direktyvos 98/70/EB dėl benzino ir dyzelinių degalų (dyzelino) kokybės 7b straipsnio 3 dalies c punkto ir Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją 17 straipsnio 3 dalies c punkto taikymo tikslu nustatomi labai didelės biologinės įvairovės pievų kriterijai ir arealai

9.12.2014   
            
            
               LT
            
            
               Europos Sąjungos oficialusis leidinys
            
            
               L 351/3
            
         KOMISIJOS REGLAMENTAS (ES) Nr. 1307/2014
   2014 m. gruodžio 8 d.
   kuriuo Europos Parlamento ir Tarybos direktyvos 98/70/EB dėl benzino ir dyzelinių degalų (dyzelino) kokybės 7b straipsnio 3 dalies c punkto ir Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją 17 straipsnio 3 dalies c punkto taikymo tikslu nustatomi labai didelės biologinės įvairovės pievų kriterijai ir arealai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. spalio 13 d. Europos Parlamento ir Tarybos direktyvą 98/70/EB dėl benzino ir dyzelinių degalų (dyzelino) kokybės, iš dalies keičiančią Tarybos direktyvą 93/12/EEB (1), su pakeitimais, padarytais Direktyva 2009/30/EB (2), ypač į jos 7b straipsnio 3 dalies c punkto antrą pastraipą,
   atsižvelgdama į 2009 m. balandžio 23 d. Europos Parlamento ir Tarybos direktyvą 2009/28/EB dėl skatinimo naudoti atsinaujinančių išteklių energiją, iš dalies keičiančią bei vėliau panaikinančią Direktyvas 2001/77/EB ir 2003/30/EB (3), ypač į jos 17 straipsnio 3 dalies c punkto antrą pastraipą,
   kadangi:
   
               (1)
            
            
               direktyvose 98/70/EB ir 2009/28/EB nustatyta, kad biodegalai ir skystieji bioproduktai gali būti įskaičiuojami į nustatytų tikslų įgyvendinimo duomenis ir ūkinės veiklos vykdytojai gali gauti valstybės paramą tik jei laikomasi tose direktyvose nustatytų tvarumo kriterijų. Pagal šią sistemą biodegalai ir skystieji bioproduktai gali būti įskaičiuojami į nustatytų tikslų įgyvendinimo duomenis ir už juos gali būti skiriama valstybės parama, jei jie nėra pagaminti iš žaliavos, gautos iš vietovių, kurios 2008 m. sausį arba vėliau buvo labai didelės biologinės įvairovės pievos, nebent tai yra nenatūralios didelės biologinės įvairovės pievos ir pateikiama įrodymų, kad žaliavos nuėmimas būtinas siekiant išsaugoti tai vietovei taikomą pievos apibūdinimą;
            
         
               (2)
            
            
               Direktyvos 2009/28/EB 17 straipsnio 3 dalies c punkto paskutinėje pastraipoje ir Direktyvos 98/70/EB 7b straipsnio 3 dalies c punkto paskutinėje pastraipoje numatyta, kad Komisija nustato kriterijus ir arealus, pagal kuriuos nustatoma, kokios pievos laikytinos labai didelės biologinės įvairovės pievomis pagal Direktyvos 98/70/EB 7b straipsnio 3 dalies c punktą bei Direktyvos 2009/28/EB 17 straipsnio 3 dalies c punktą;
            
         
               (3)
            
            
               skirtingose klimato zonose labai didelės biologinės įvairovės pievos yra skirtingos ir gali apimti, inter alia, viržynus, ganyklas, pievas, savanas, stepes, krūmynus, tundrą ir prerijas. Tokiose vietovėse nusistovi tam tikros aiškios charakteristikos, susijusios su, pavyzdžiui, medžiais apaugusios dalies dydžiu, ganymo ir šienavimo intensyvumu. Todėl taikant Direktyvos 98/70/EB 7b straipsnio 3 dalies c punktą ir Direktyvos 2009/28/EB 17 straipsnio 3 dalies c punktą reikėtų naudoti plačią pievos apibrėžtį;
            
         
               (4)
            
            
               direktyvose 98/70/EB ir 2009/28/EB skiriamos natūralios ir nenatūralios labai didelės biologinės įvairovės pievos ir pateikiamos jų abiejų apibrėžtys. Todėl į šias apibrėžtis tikslinga įtraukti veiklos kriterijus. Šiame reglamente tikslinga nuniokotas pievas laikyti skurdesnėmis biologinės įvairovės atžvilgiu;
            
         
               (5)
            
            
               atitiktis Direktyvos 98/70/EB 7b straipsnio 3 dalies c punktui ir Direktyvos 2009/28/EB 17 straipsnio 3 dalies c punktui tikrinama pagal Direktyvos 98/70/EB 7c straipsnio 1 ir 3 dalis ir Direktyvos 2009/28/EB 18 straipsnio 1 ir 3 dalis;
            
         
               (6)
            
            
               tarptautiniu lygmeniu nėra išsamios informacijos apie labai didelės biologinės įvairovės pievų arealus. Todėl šiame reglamente nurodomi tik labai didelės biologinės įvairovės pievų geografiniai arealai, apie kuriuos informacijos turima;
            
         
               (7)
            
            
               šiame reglamente numatytos priemonės atitinka Biodegalų ir skystųjų bioproduktų tvarumo komiteto, įsteigto pagal Direktyvos 2009/28/EB 25 straipsnio 2 dalį, nuomonę,
            
         PRIĖMĖ ŠĮ REGLAMENTĄ:
   1 straipsnis
   Direktyvos 98/70/EB 7b straipsnio 3 dalies c punkto ir Direktyvos 2009/28/EB 17 straipsnio 3 dalies c punkto taikymo kriterijai ir šių punktų taikymo tikslu vartojamų terminų apibrėžtys:
   1)   pieva– sausumos ekosistemos, kuriose bent penkerius metus iš eilės vyrauja žoliniai augalai arba krūmai. Ji apima šienaujamąsias pievas ir ganyklas, tačiau neapima kitoms kultūroms auginti dirbamos žemės ir laikinai dirvonuojančios pasėlių žemės. Ji taip pat neapima ištisai mišku apaugusių vietovių, kaip apibrėžta Direktyvos 2009/28/EB 17 straipsnio 4 dalies b punkte, nebent jos būtų agrarinės miškininkystės sistemos, apimančios tokias žemės naudojimo sistemas, kuriose medžiai tvarkomi kartu su pasėliais, arba žemės ūkio gyvūninės produkcijos sistemas. Laikoma, kad žoliniai augalai arba krūmai vyrauja, jei bendras jų užimamas žemės plotas yra didesnis, negu medžių lajos uždengiamas plotas;
   2)   žmogaus įsikišimas– žmogaus valdomas ganymas, šienavimas, pjovimas, derliaus nuėmimas arba deginimas;
   3)   natūrali labai didelės biologinės įvairovės pieva– pieva, kuri:
   
               a)
            
            
               išliktų pieva be žmogaus įsikišimo ir
            
         
               b)
            
            
               joje išliktų natūrali rūšių sudėtis ir nepakitę ekologiniai bruožai bei procesai;
            
         4)   nenatūrali labai didelės biologinės įvairovės pieva– pieva, kuri:
   
               a)
            
            
               be žmogaus įsikišimo nebebūtų pieva ir
            
         
               b)
            
            
               nėra nuniokota, tai yra, jai nebūdingas ilgalaikis biologinės įvairovės nykimas, susijęs su, pavyzdžiui, per dideliu nuganymu, mechanine žala augmenijai, dirvožemio erozija ar dirvožemio būklės blogėjimu, taip pat
            
         
               c)
            
            
               joje gausu rūšių, t. y. ji:
               
                           i)
                        
                        
                           labai svarbi grėsmingai nykstančių, nykstančių arba pažeidžiamų rūšių pagal Pasaulinės gamtos apsaugos organizacijos Raudonąją nykstančių rūšių knygą, kitus panašios paskirties nacionalinės teisės aktuose nustatytus arba žaliavos kilmės šalies kompetentingos institucijos pripažintus rūšių ar buveinių sąrašus, buveinė arba
                        
                     
                           ii)
                        
                        
                           labai svarbi endeminių arba riboto paplitimo rūšių buveinė; arba
                        
                     
                           iii)
                        
                        
                           rūšių genetinei įvairovei labai svarbi buveinė; arba
                        
                     
                           iv)
                        
                        
                           buveinė, kuri pasaulio mastu yra labai svarbi joje besitelkiančioms migruojančioms arba bendruomeninėms rūšims; arba
                        
                     
                           v)
                        
                        
                           regiono ar šalies mastu reikšminga arba sparčiai nykstanti, arba unikali ekosistema.
                        
                     
         2 straipsnis
   Nepažeidžiant 3 straipsnio, pievos, esančios toliau nurodytuose Europos Sąjungos arealuose, visada laikomos labai didelės biologinės įvairovės pievomis:
   
               1)
            
            
               buveinėse, įrašytose į Tarybos direktyvos 92/43/EEB (4) I priedą;
            
         
               2)
            
            
               Sąjungos svarbos gyvūnų ir augalų rūšims, įrašytoms į Direktyvos 92/43/EEB II ir IV priedus, labai svarbiose buveinėse; arba
            
         
               3)
            
            
               į Europos Parlamento ir Tarybos direktyvos 2009/147/EB (5) I priedą įrašytoms laukinių paukščių rūšims labai svarbiose buveinėse.
            
         Europos Sąjungoje gali būti ir kitų labai didelės biologinės įvairovės pievų, nei šio straipsnio 1, 2 ir 3 dalyse nurodytieji arealai. Kitos pievos taip pat gali atitikti 1 straipsnyje nustatytus labai didelės biologinės įvairovės pievų kriterijus.
   3 straipsnis
   Jei pateikiama įrodymų, kad žaliavos derliaus nuėmimas būtinas siekiant pievoje išsaugoti būdingus pievos bruožus, nereikia pateikti jokių papildomų atitikties Direktyvos 98/70/EB 7b straipsnio 3 dalies c punkto ii papunkčiui ir Direktyvos 2009/28/EB 17 straipsnio 3 dalies c punkto ii papunkčiui įrodymų.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. spalio 1 d.
   
      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2014 m. gruodžio 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 350, 1998 12 28, p. 58.
   
      (2)  OL L 140, 2009 6 5, p. 88.
   
      (3)  OL L 140, 2009 6 5, p. 16.
   
      (4)  OL L 206, 1992 7 22, p. 7.
   
      (5)  OL L 20, 2010 1 26, p. 7.